Adolphe Sax

Adolphe Sax, celým menom Antoine-Joseph Sax (* 6. november 1814, Dinant, Dočasná vláda Belgicka, Prvé francúzske cisárstvo – † 7. február 1894, Paríž, Francúzsko) bol belgický návrhár hudobných nástrojov, hudobník (hral na flautu a klarinet) a vynálezca saxofónu, ktorý bol po ňom pomenovaný. 

Jeho otec Charles-Joseph Sax bol tiež návrhár hudobných nástrojov.Sax, Charles-Joseph. In: Baker's Biographical Dictionary of Musicians. Centennial ed. New York : Schirmer Books, c2001. ISBN 0-02-865525-7. s. 3155. Adolphe ako dvadsaťročný zdokonalil basklarinet, čo bol jeho prvý patent.

Časť kritikov zosmiešňovala jeho vynálezy, ale podporil ho Hector Berlioz a rovnako ho oceňoval Gioacchino Rossini a Ludovic Halévy.Sax, Adolphe. In: Baker's Biographical Dictionary of Musicians. Centennial ed. New York : Schirmer Books, c2001. ISBN 0-02-865525-7. s. 3155.Sax Adolphe . In: Malá encyklopedie hudby. V Supraphonu 1. vyd. Praha: Supraphon, 1983. s. 565. Finančne sa mu však nedarilo: dvakrát zbankrotoval (1856, 1873).

Sax vyučoval hru na saxofón na parížskom konzervatóriu. Po Saxovej smrti v roku 1894 sa saxofón prestal používať, ale znova sa stal populárny po roku 1918, keď ho začali používať džezoví hudobníci.

 Referencie 

 Iné projekty 

 Externé odkazy 
 Adolphesax.com

 Zdroj 

Kategória:Belgickí vynálezcovia
Kategória:Saxofóny
Kategória:Osobnosti valónskeho pôvodu
Kategória:Osobnosti na belgických bankovkách